Cucurbita ficifolia

La suca siameza (Cucurbita ficifolia Bouché) ła ze na pianta de ła fameja de łe Cucurbitacee, coltivada cofà pianta ortiva par i so fruti comestìbiłi sia mauri, boni par far confitura, o imauri, doparai in cuzina cofà i sucati. L'International Society for Horticultural Science ła ìndega col nome comun de suca dai sete aniLa suca dei sete ani citada in Chronica Horticulturae  dall'International Society for Horticultural Science, Volume 48 - Number 1, marzo 2008, p. 23. ISSN 0578-039X.

Nomi comuni e foresti
Interesante ła ze ła orìzane del so nome, sto tipo de suca ła ze stada introduzesta in Fransa dal Siam co i ze stai inportai dei yak par el Muzeo nasionałe de stòria naturałe de Fransa e ste suche łe zera doparae par ła ałimentasion de łe bèstie inte el viajo.

Łe samese de calche fruto restante i ze stai samenai al "Jardin des Plantes" de ła cavedałe franseza, e da cuà ła se ga difondesta in Eoropa.
In franseza ła ze ciamada courge de Siam, melon de Malabar, courge ga feuille de figuier, courge ga graines noires.

In ingleza: fig-leaf gourd, Siam squash, black-seeded squash, Malabar Squash.

La suca ła ze inte ła realtà orizenària del Mèsego, andove ła zera za prezente inte ła època precołonbiana: i aztechi i la ciamava "Tzilicayotli". In spagnoło ła ze de fati ciamada chilacayote (storpiadura del tèrmano azteco), alcayota o cidra. In racuanti cazi anca in spagnoło ła ze indegada co el nome de "chayote", che no el ze ortodoso visto che el ze comunemente rifario al sucato spinà.
 Notasion 

Altri projeti

 Linganbi foresti 

Categoria:Cucurbita
Categoria:Suche, sucati, sùcołi, sucatełi e nomi afini